
[bookmark: _Hlk178866600]Ford Romania livrează 25 de E-Transit Custom către flota Sezamo


BUCUREȘTI, 15 octombrie 2025 – Ford E-Transit Custom intră în flota supermarketului online Sezamo, după ce 25 de unități au fost deja recepționate. Modelul complet electric E-Transit Custom este disponibil cu o autonomie WLTP de până la 337 km și oferă o capacitate de încărcare utilă de până la 6,8 m³, în funcție de versiune. Sarcină utilă este de până la 1.011 kg, iar șoferul are la dispoziție cele mai avansate funcții de conectivitate şi un sistem multimedia de top.
Sezamo este un supermarket online care oferă livrare în 2-3 ore de la plasarea comenzii sau la ora programată, în București și județul Ilfov, oferind peste 17.000 de produse – de la alimente și produse proaspete de la fermieri locali, până la branduri internaționale și articole artizanale.
Cele 25 de E-Transit Custom au sosit la Sezamo pentru a susține operațiunile logistice urbane – livrări zilnice de produse perisabile și aprovizionarea hub-urilor locale. Fiind complet electrice, acestea contribuie atât la reducerea emisiilor, cât și la eficiența costurilor de operare în mediul urban.
“Transit Custom este un pilon principal pentru divizia Ford Pro și domină segmentul din care face parte. Mă bucură încrederea în marca Ford și faptul că tot mai multe companii înțeleg electrificarea, completându-și flotele cu modele electrice precum E-Transit Custom. Astfel, facem pași concreți spre un viitor mai curat și operațiuni mai eficiente”, a declarat Roxana Capătă, Managing Director, Ford Romania Services.
“Echipa Ford a înțeles nevoia noastră de a prelua vehiculele rapid, astfel încât să le putem pregăti conform cerințelor operaționale într-un timp foarte scurt. Noile mașini sunt apreciate de curierii noștri, iar spațiul generos din zona cargo ne permite să optimizăm rutele și să creștem eficiența livrărilor”, a declarat Adrian Banu, fleet manager, Sezamo.
E-Transit Custom îmbină soluții inteligente de depozitare, acces, conectivitate și asistență activă. De exemplu, sistemul Pro Power Onboard oferă până la 2,3 kW pentru alimentarea echipamentelor pe teren, podea este joasă pentru încărcări facile, iar conectivitatea este asigurată de un modem 5G pentru actualizări de soft rapide.
# # #
	
Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.

Pentru comunicate de presă, materiale similare, fotografii şi videoclipuri, vizitaţi www.fordmedia.eu sau www.media.ford.com. Urmăriţi www.x.com/FordNewsEurope , www.youtube.com/FordNewsEurope , www.instagram.com/FordNewsEurope şi www.tiktok.com/@FordNewsEurope

